ഡ്യൂട്ടിക്കെത്തിയ പോലീസ് ഉദ്യോഗസ്ഥനെ പതിയിരുന്നാക്രമിച്ചു കൊലപ്പെടുത്തിയ പ്രതി അറസ്റ്റില് അലാമെ ജോര്ജിയ: ഡ്യൂട്ടിക്കെത്തിയ പോലീസ് ഉദ്യോഗസ്ഥനെ ആക്രമിച്ചു കൊലപ്പെടുത്തിയ പ്രതി തൊട്ടടുത്തദിവസം ഇരുന്പഴിക്കുള്ളില്. ശനിയാഴ്ച രാവിലെ ജോലിക്കെത്തിയ പോലിസ് ഉദ്യോഗസ്ഥനെ സ്റ്റേഷനുസമീപം പതിയിരുന്ന് ആക്രമിച്ചു കൊലപ്പെടുത്തിയ പ്രതിയെ അലാമയിലെ വീട്ടില് നിന്നും ഞായറാഴ്ച ഉച്ചയ്ക്കുശേഷം പിടികൂടുകയായിരുവെന്ന് അലാമൊ പോലിസ് അറിയിച്ചു.26 വയസുള്ള ഡൈലന് ഹാരിസണ് എന്ന ഉദ്യോഗസ്ഥനാണ് വെടിയേറ്റു കൊല്ലപ്പെട്ടത്. നിരവധി കേസുകളില് പ്രതിയായ ഡാമിയന് ആന്റണി ഫെര്ഗുസാനാണ് 43 അറസ്റ്റിലായത്. ഇയാളെ ഡബ്ലിനിലുള്ള ലോറന്സ് കൗണ്ടി ജയിലിലടച്ചു. വെള്ളിയാഴ്ച രാത്രി വാഹന പരിശോധനക്കിടയില് ഹാരിസണ് പിടികൂടിയ മറ്റൊരു പ്രതിയുടെ സഹപ്രവര്ത്തകനാണു ഡാമിയന്. ശനിയാഴ്ച പ്രതികാരം തീര്ക്കുന്നതിന് പോലിസ് സ്റ്റേഷന് പരിസരത്തു പതിയിരുന്ന് ഹാരിസണിനു നേരെ വെടിയുതിര്ക്കുകയായിരുന്നു. ഇയാളെ പിടികൂടുന്നതിന് പോലീസ് പൊതുജന സഹകരണം അഭ്യര്ഥിച്ചിരുന്നു. വെള്ളിയാഴ്ച രാത്രി അറസ്റ്റ് ചെയ്ത പ്രതിയുടെ പേര് പുറത്തുവിട്ടിട്ടില്ല. ഈ വര്ഷം ഡ്യൂട്ടിക്കിടയില് ജോര്ജിയ സംസ്ഥാനത്തു കൊല്ലപ്പെടുന്ന അഞ്ചാമത്തേതും അലാമയിലെ ആദ്യ പോലീസ് ഉദ്യോഗസ്ഥനുമാണു ഹാരിസണ്.വെടിയേറ്റു കൊല്ലപ്പെട്ട ഓഫിസറുടെ കുടുംബ ചിത്രം ജോര്ജിയ ബ്യൂറോ ഓഫ് ഇന്വെസ്റ്റിഗേഷന് പുറത്തുവിട്ടു. ഭാര്യയും ആറു മാസം മാത്രം പ്രായമുള്ള ഒരു മകനും ഉള്പ്പെടുന്നതാണു ഹാരിസന്റെ കുടുംബം. രാവിലെ ഷിഫ്റ്റില് പാര്ട്ട് ടൈം ഉദ്യോഗസ്ഥനായി ജോലി ചെയ്തു വരികയായിരുന്നു ഹാരിസണ്.പി.പി. ചെറിയാന്